Karee Laagte bied gerieflike verblyf in 'n tweeslaapkamerwoonstel wat grens aan die hoofhuis, maar 'n aparte ingang het. Die woonstel is op 'n plot in Roodeplaat, met 'n groot tuin en swembad. Verder is daar ook 'n ryk voëllewe en gaste kan heerlik in die veld gaan stap.
Dié woonstel het 2 slaapkamers. Die eerste slaapkamer het 'n dubbelbed en die tweede slaapkamer het 2 enkelbeddens. Daar is 'n dubbelslaapbank in die leefarea. Daar is ook 'n badkamer met 'n stort, 'n kombuis en 'n oopplan-leefarea en -eetarea. Die kombuis is met 'n yskas, oond, stoof en mikrogolf toegerus. Gratis WiFi word voorsien en daar is braaigeriewe en veilige parkeerplek.